రామచంద్రుని వెంకటశేషయ్య

రామచంద్రుని వెంకటశేషయ్య M.A.,M.Ed.,

గురువులు, సౌమ్యులు,  సహృదయులు, పండితోత్తములు ఆర్.వి.శేషయ్య గారు 1964  ప్రాంతంలో కర్నూలు బి.ఇడి. కాలేజీలో లెక్చరర్ ఆయన. కర్నూలుకు ముందు నెల్లూరు బీఈడీ ట్రైనింగ్ కాలేజీలో పనిచేశారు.  కర్నూలు సత్యనారాయణ పురంలో( కర్నూలు) వారి నివాసం, ధోవతి చొక్కా పైపంచతో ముచ్చటగా గంభీరంగా ఉండేవారు, ఆయన పత్నీసమేతులు. ఒక అబ్బాయి.. ఆయన స్వగ్రామం నెల్లూరు. ఎప్పుడు చిరునవ్వు ఆయన పెదవులమీద చెరిగిపోదు. 
వారి పూర్తి పేరు రామచంద్రుని వేంకటశేషయ్య. ఆయన నెల్లూరులో అధివక్త, సరసకవి మోచెర్ల రామకృష్ణయ్య కవి గారికి తోడల్లుడు. . 
ఆర్.వి.శేషయ్య గారువగొప్ప బోధకులు, ఛాక్ పీస్ తీసుకొని నిమిషంలో బోర్డు మీద చక్కగా  బొమ్మ వేసి ఆ భాగాలు విద్యార్థులకు వివరించే వారు. 
శేషయ్య గారు 50 లో ఉన్నారు. ట్రైనింగ్ కు వచ్చిన వాళ్ళు కవులు పండితులు ఘనపాఠులు. పది పదిహేనేళ్లుగా చదువు చెప్తూ ఉన్న వాళ్ళు. తన ఈటి వాళ్ళు. తాను ఎం.ఏ.బి.ఇడి. అయినా వీళ్ళ చదువుల సత్తా ఏమిటో ఎరిగిన వారు. పండితుల సహవాసం చేసిన వారు.
శేషయ్య గారు కర్నూలు కాలేజీలో ట్రైనింగ్ కు వచ్చిన విద్యార్థుల   వ్యవహారం పర్యవేక్షణ చేసే అధికారి.  ఆయన ఎపుడూయవారినీ ఇబ్బంది పెట్టరు. . అందరికీ అటెండన్స్ గుడ్ అని పంపించేవారు . అడగకుండానే మనసెరిగి ఉపకారం చేసే లక్షణం వారిది!
కొందరు  అధ్యాపకులు బి.ఇడి. ట్రైనింగ్ విద్యార్థులమీద  అధికారం చూపేవారు. ట్రైనింగ్ పిరియడ్ గదా! వాళ్ళ చేతుల్లో రికార్డ్ మార్కులూ ఇవీ అవీ ఉంటాయని భయం. వీరు ఒక్కరే అందుకు అపవాదు. 
తరగతిలో కొందరు ు అధ్యాపకులు అకారణంగా దూషించేవారు. మీకేమీ రాదు అంటూ. 
విద్యార్థుల గోడు ఓపిగ్గా ఆలకించేది శేషయ్య గారు ఒక్కరే.  వాళ్ళేదో మర్యాద ఇమ్మంటున్నారు, ఇవ్వరేం? అని నవ్వేవారు. శేషయ్య గారు అందరికీ అటెండన్స్ ఇచ్చేవారు, యవ్వరినీ ఇబ్బంది పెట్టరు. చాలా ఉదారులు. 
ఆ అధ్యాపకులను మా దగ్గర చులకన చేయడమే! ఏమీ చెప్పరు. కింద ఎట్లాగూ పేరు వ్రాస్తారు గదా! మీరే చేసెయ్యండి! అనేవారు. అపుడందరికీ ఈ చిత్రకారులు ఎక్కడ దొరుకుతారు? ఇంతకూ ఆ రికార్డుల ఊసే మా పరీక్షకు ఉండేది కాదు. ఈ రహస్యం చెప్పరు ఆయన. ఏదో జరిగినట్టు అనిపించేవారు. పాపం . కాలం గడపవలసి వచ్చారు గానీ ఈ శిక్షణ వీళ్ళకు అవసరమా? అని ఆయన ఆలోచన.
అప్పటికే ఆయన ఒక పెద్ద కావ్యం వ్రాశారు . స్వోత్కర్ష లేని మనీషి. రిటైర్మెంట్ ముందు *మాతృభాషాబోధనము* అనే ఒక మంచి రెఫరెన్స్ పుస్తకం ట్రైనీల కోసం వ్రాశారు.రాజముండ్రి బిఇడి కాలేజీలో కుడా చాలాకాలం పనిచేశారు. రిటైర్ అయిన తర్వాత సింగరాయకొండ సమీపంలోని పాకల స్వగ్రామంలో శేషజీవితం గడిపారు.

మూలాలు:ఆర్.వి.శేషయ్య, 1. మాతృభాషాబోధనము, 1964, 2.తెలుగు బోధన పద్ధతులు. బి.ఇ.డి విద్యార్థుల ఉపయోగం కోసం. తెలుగు అకాడమీ, 1963, 3. ఆంధ్రభాషా సర్వస్వం.